पाएं अपने शहर की ताज़ा ख़बरें और फ्री ई-पेपरडाउनलोड करें
सूरत के हजीरा इंडस्ट्रियल के सिंगोतर माता मंदिर के पीछे माता फलिया में 5 साल की बच्ची की हत्या का मामला सामने आया है। मृतक बच्ची से दुष्कर्म की आशंका भी जताई जा रही है। बच्ची शौच के लिए गई थी, लेकिन वापस नहीं लौटी, काफी देर ढूंढने पर करीब तीन घंटे के बाद बच्ची का शव पास की झाड़ियों से मिला।
इस मामले में की सूचना के बाद पुलिस मौके पर पहुंची और शव को पोस्टमार्टम के लिए न्यू सिविल अस्पताल भेज दिया। बच्ची की मां ने बताया कि वो शुक्रवार की सुबह 11 बजे नहाने के लिए गई थी, उसी समय बच्ची को शौच के लिए जाना था। उसने मुझे बताया तो मैंने उसे रोका और कहा नहाने के बाद ले चलूंगी। लेकिन वो रोज चली जाती थी, उसने कहा कि जाकर आ जाउंगी।
इसके बाद मैंने नहाकर आई तब तक वो नहीं आई थी। मैं उसे ढूंढने के लिए बाहर गई, काफी ढूंढा लेकिन जब वो नहीं मिली पति को फोन किया। दोबारा से आस पास काफी खोजने पर शौचालय के पास की झाड़ियों से बच्ची का शव मिला। बच्ची औंधे मुंह पड़ी हुई थी और उसका पूरा माथा फट चूका था। बच्ची ने पैंट में ही शौच कर दिया था।
बच्ची के सिर पर जख्म के गहरे निशान
डीसीपी विधी चौधरी ने बताया कि बच्ची के सिर पर गंभीर चोट है लेकिन गुप्तागों पर कोई विजिबल निशान नहीं मिले है। आशंका हैं कि उसके साथ जबरदस्ती की कोशिश की गई और विरोध करने पर सिर पर वार कर उसकी हत्या की गई हो। लेकिन स्पष्ट तौर पर पोस्टमॉर्टम रिपोर्ट आने के बाद ही कुछ कहा जा सकता है, मामले की जांच जारी है
पिछली बार गायब होने पर मां ने मजाक समझा
एक महीने पहले भी जब बच्ची शौच के लिए गई थी। तब लौटने पर बताया था कोई काका उसे अपने साथ झाड़ियों में ले गया था। उसके भाई बहनों को घर भेज दिया और बच्ची को ले गया था। जिससे छुड़ाकर वो घर आ गई थी। बताने पर मां ने उस बात को मजाक समझा था। बच्चों की पढाई के लिए सूरत आए थे, बच्ची नर्सरी में पढ़ती थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn